open-index/open-wikipedia-markdown huggingface dataset:
Santa Cruz

Navnet eller begrepet **Santa Cruz** har flere betydninger:

**Santa Cruz** er et portugisisk og et spansk ord som betyr *[[det hellige kors]]*, det vil si korset som Jesus Kristus døde på. Det er et vanlig etternavn, og det er også stedsnavn på en lang rekke steder:

## I Mellom-Amerika
*Santa Cruz (Costa Rica) – en by i kantonen Santa Cruz i Guanacaste i Costa Rica
*Santa Cruz (costaricansk kanton) – en kanton i Guanacaste i Costa Rica

## I Sør-Amerika
*Santa Cruz (provins) – en provins i Argentina
*Santa Cruz (elv i Argentina) – ei elv i Argentina
*Santa Cruz (departement) – et departement i Bolivia
*Santa Cruz de la Sierra – en by i Bolivia
*Santa Cruz (Rio Grande do Norte) – en brasiliansk kommune i delstaten Rio Grande do Norte
*Santa Cruz (Paraíba) – en brasiliansk kommune i delstaten Paraíba
*Santa Cruz (Pernambuco) – en brasiliansk kommune i delstaten Pernambuco

## I Spania
*Santa Cruz de Tenerife (provins) – en provins på Kanariøyene i Spania
*Santa Cruz de Tenerife – en by på øya Tenerife på Kanariøyene
*Santa Cruz de La Palma – en by på øya La Palma på Kanariøyene

## I Portugal

*Santa Cruz (Madeira) – en kommune og by på Madeira

## I USA
*Santa Cruz Island – ei øy i Kanaløyene (California)
*Santa Cruz County (California) – et fylke i California, USA
*Santa Cruz County (Arizona) – et fylke i Arizona, USA
*Santa Cruz (elv i USA) – ei elv i Arizona
*Santa Cruz-fjellene – i California

## I Filippinene
*Santa Cruz (Davao del Sur) – en by i provinsen Davao del Sur
*Santa Cruz (Laguna) – en by i provinsen Laguna
*Santa Cruz (Marinduque) – en by i provinsen Marinduque
*Santa Cruz (Occidental Mindoro) – en by i provinsen Occidental Mindoro
*Santa Cruz (Zambales) – en by i provinsen Zambales
*Santa Cruz (Manila) – en bydel i Manila

## I Stillehavet
*Santa Cruz-øyene – en øygruppe i Salomonøyene
*Santa Cruz (Galápagos) – en av Galápagosøyene

## Annet
*Santa Cruz (snowboard) – et snøbrettmerke
Hallingstuene

**Hallingstuene** er en tradisjonsrik restaurant på Geilo, Hallingdal, Buskerud. 
På Hallingstuene servered hovedsakelig vilt, men også andre retter.

Restauranten blir drevet av Frode Aga og kona, Berit Kongsvik, noe de har gjort siden 1989.

**Hallingstuene** er også hedret med to glass av vinguiden Winespectator for sin vinkjeller.

## Eksterne lenker
* Restaurantens hjemmeside
Odin (navn)

**Odin** er et mannsnavn med opprinnelse i det norrøne navnet *Óðinn* dannet av ordet *óðr*, «ode» og «rasende», som igjen har opphav i det tidlig germanske **Woðanaz*. Navnet er identisk med navnet på den norrøne guden Odin.

## Utbredelse
*Odin* er et nokså sjeldent navn, men størst utbredelse i formen *Óðinn* på Island. Navnet *Odin* har hatt relativt lav popularitet i Norge, dog har populariteten tatt seg kraftig opp fra 1980-tallet til idag.

|}

## Kjente personer med navnet
* Klaus Sonstad, kjent for figuren *Odin Jensenius* (født 1969), norsk komiker og programleder
* Odin Aarvik Staveland (født 1985), norsk musiker og komponist
* Odin Waage (født 1995), norsk skuespiller
* Odin Thiago Holm (født 2003), norsk fotballspiller

## Annen bruk av navnet
* Odin, vikinggud
* ODIN Forvaltning, norsk aksjefondsforvalter for ODIN-fond
* odin.dep.no (Offentlig dokumentasjon og informasjon i Norge) var navnet på den norske regjeringens offisielle nettside frem til den endret navn til regjeringen.no 12. februar 2007.
* Idrætsforeningen Odin, tidligere idrettslag fra Oslo
* Odin Records, norsk plateselskap
* Odin Teatret, norsk-dansk teatergruppe
* *Odin* var blant de hundre mest brukte navnene på hunder og blant de hundre mest brukte navnene på katter i Norge i 2014.

## Referanser


## Eksterne lenker
*
Catarman (Camiguin)

**Catarman** er en kommune i provinsen Camiguin på Filippinene. Under folketellingen i 2007 kom man til et befolkningstall på 16&nbsp;060 i 3&nbsp;236 husstander.

I Catarman, barangay Bonbon, lå den tidligere største byen kalt Tangub av lokalbefolkningen som var hovedstaden på Camiguin. Byen var tidlgere Camiguins handelssentrum. Byen ble 1. mai 1871 utslettet av et vulkanutbrudd fra fjellet Daan. Kirkegården ble etter utbruddet gjenfunnet ute i sjøen og er populært sted for dykking. I mange år var korset på kirkegården synlig i sjøen. Det er reist et nytt stort kors over den sunkne kirkegården.

Catarman har også en kald kilde: Sto. Niño Cold Spring som har norsk badetemperatur.

## Barangayer
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.

Catarman er inndelt i 14 barangayer per 30. september 2019.

* Alga
* Bonbon
* Bura
* Catibac
* Compol
* Lawigan
* Liloan
* Looc
* Mainit
* Manduao
* Panghiawan
* Poblacion
* Santo Niño
* Tangaro

## Referanser




## Eksterne lenker
* 2000 Philippine Census
* Philippine Standard Geographic code
Mahinog

**Mahinog** er en kommune i provinsen Camiguin på Filippinene. Under folketellingen i 2000 kom man til et befolkningstall på 12&nbsp;592 i 2&nbsp;488 husstander.

## Barangayer

På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.

*Mahinog er inndelt i 13 barangayer per 30. september 2019.

* Benoni
* Binaliwan
* Catohugan
* Hubangon
* Owakan
* Poblacion
* Puntod
* San Isidro
* San Jose
* San Miguel
* San Roque
* Tubod
* Tupsan Pequeño

## Referanser




## Eksterne lenker
* 
* 2000 Philippine Census
Mambajao

**Mambajao** er en av 5 kommuner i provinsen Camiguin på Filippinene. Mambajao har et flateinnhold på 89&nbsp;km². Under folketellingen i 2007 kom man til et befolkningstall på 35 308 i 5&nbsp;978 husstander. Mambajao ble grunnlagt i 1855 og er hovedstaden i Camiguin. Mambajao har hurtigbåtforbindelse til Bohol som ligger nord for Camiguin. Det går også en ordinær rutebåt til byen Dumaguete på øya Negros. Mambajo har egen flyplass med forbindelse til Cebu. Mambajo ble hovedstad som følge av et vulkanutbrudd som utslettet den tidligere hovedstaden kalt Tangub i kommunen Catarman.

## Barangayer

På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.

*Mambajao er inndelt i 15 barangayer per 30. september 2019.
* Agoho
* Anito
* Balbagon
* Baylao
* Benhaan
* Bug-ong
* Kuguita
* Magting
* Naasag
* Pandan
* Poblacion
* Soro-soro
* Tagdo
* Tupsan
* Yumbing

## Referanser




## Eksterne lenker
* 2000 Philippine Census
Christer Lystad

**Christer Lystad** (født 13. juli 1972) er en norsk bandyspiller fra Sarpsborg. Han har representert Sarpsborg Bandyklubb mesteparten av karrieren, og var i flere sesonger spillende trener i klubben. Lystad har flere ganger vært landslagskaptein, og er ellers en meget merittert spiller med hele 132 landskamper, noe som er rekord i Norge. Fra september 2013 til oktober 2014 var han trener for det norske landslaget.

Lystad, som går under kallenavnet «Crille», tok NM-gull med Sarpsborg i 1992, gull med Stabæk i 1996 og 1997, gull med svenske Västerås i 1998, samt bronse med russiske Zorkij i 2004. Han annonserte at han la opp etter 2013-14-sesongen, men spilte like fullt serie og sluttspillkamper også i påfølgende sesong.

Lystad er første nordmann som spilte profesjonelt i Russland, uavhengig av idrett. Han er trolig eneste bandyspiller med mesterskapsmedaljer fra tre nasjoner.

## Karriere
* 2014/15: Sarpsborg 
* 2013/14: Sarpsborg og Norge
* 2012/13: Sarpsborg og Norge
* 2011/12: Sarpsborg og Norge 
* 2010/11: Sarpsborg og Norge
* 2009/10: Sarpsborg og Norge
* 2008/09: Sarpsborg og Norge 
* 2007/08: Sarpsborg og Norge
* 2006/07: Boltic/Göta, Sarpsborg og Norges landslag 
* 2005/06: Zorkij og Norge
* 2004/05: Västerås SK og Norge 
* 2003/04: Zorkij og Norge
* 2002/03: Sarpsborg og Norge
* 2001/02: Sarpsborg 
* 2000/01: Boltic/Göta og Norge 
* 1999/00: IF Boltic	 
* 1998/99: IF Boltic og Norge 
* 1997/98: Västerås SK	 
* 1996/97: Stabæk og Norge
* 1995/96: Stabæk 
* 1994/95: IFK Motala og Norge 
* 1993/94: Sarpsborg og Norge	
* 1992/93: Sarpsborg og Norge
* 1991/92: Sarpsborg
* 1990/91: Sarpsborg

## Referanser
Kirsten Marathon Melkevik

**Kirsten Marathon Melkevik** (født 29. mai 1970 i Øystese) er en norsk langdistanseløper. Tidligere het hun *Kirsten Melkevik Otterbu*. Hun løper for IL Gular. 

Melkevik kom på 28.-plass i maraton under friidretts-VM i Helsingfors 2005. To år senere ble hun nummer 29 under friidretts-VM i Osaka 2007, etter å hatt mageproblemer underveis. Hun vant halvmaratonløpet Göteborgsvarvet i 2007 og 2008 og Stockholm Marathon i 2007. Hun ble nr 34 i maraton i Sommer-OL 2008‎.

I 2010 tok hun tilbake pikenavnet, og la til Marathon som mellomnavn. Hun bestemte seg for navneendringen under 10&nbsp;000-meteren i forbindelse med NM i Sandnes.

I 2011 vant hun gull i NM i terrengløp, og sølv på både 5000 og 10000 meter i NM i friidrett 2011.

Hun vant NM i motbakkeløp i 2013, som ble arrangert som en del av Storehesten Opp. 

## Personlige rekorder
* 3000 meter &ndash; 8:58,72 (Bergen 2008)
* 5000 meter &ndash; 16:00,51 (Bergen 2006)
* 10&nbsp;000 meter &ndash; 32:31,22 (Roskilde 2008)
* Halvmaraton &ndash; 1:10:19 (Göteborgsvarvet 2008)
* Maraton &ndash; 2:29:12 (Frankfurt 2007)

## Medaljer i norske mesterskap

## Referanser




## Eksterne lenker
*
Viskan

**Viskan** er den nordligste av de fire stor elvene i Halland. Med en lengde på 140 km renner Viskan fra sjøen Tolken vest om Ulricehamn har tilsig fra deler av de sydsvenske høylandet. Elven renner gjennom Borås, og i Marks kommun tar den mot Häggån, Surteån og et par mindre elver. Elven har et nedbørsfelt på .

Viskan renner ut i Klosterfjorden, i Kattegat rett nord for Åsklosters tettsted, omtrent 15 km fra Varbergs sentrum. 

Vannkraft fra Viskan har gjennom årene gitt kraft til mange foretak og var grunnlaget for den oppblomstring Viskadalen opplevde i tidligere tider. 

Jernbanen mellom Varberg og Borås som ble innviet i november 1880, følger stort sett elvens dalføre.

## Se også
*Ätran
*Nissan
*Lagan

## Referanser


## Eksterne lenker
*
Ivana

:*For kvinnenavnet, se [[Ivana (kvinnenavn)]]*

**Ivana** er en kommune i provinsen Batanes på Filippinene. Under folketellingen i 2000 kom man til et befolkningstall på 1&nbsp;293 i 283 husstander.

## Barangayer
På landsbygda er en barangay en landsby med omland. I byene kan man sammenligne en barangay med bydeler, alle med et visst selvstyre.

Ivana er inndelt i 4 barangayer:
* Radiwan 
* Salagao 
* San Vicente (Igang) 
* Tuhel (Pob.)

## Referanser


## Eksterne lenker
* 2000 Philippine Census
Basco

**Basco** (også kalt **Santo Domingo de Basco**) er en kommune i provinsen Batanes på Filippinene. Under folketellingen i 2000 kom man til et befolkningstall på 6&nbsp;717 i 1&nbsp;469 husstander. Basco er hovedstaden i provinsen Batanes.

## Navn
Kommunen er oppkalt etter Capitán General José Basco, som førte Filippinene ut av Ny Spanias kontroll (idag: Mexico). 

## Barangayer
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.

Basco er inndelt i 6 barangayer per 30. september 2019.
* Ihuvok II (Kayvaluganan)
* Ihuvok I (Kaychanarianan)
* San Antonio
* San Joaquin
* Chanarian
* Kayhuvokan

## Referanser




## Eksterne lenker
* 
* 2000 Philippine Census
Kjøttøks

**Kjøttøks** er et kjøkkenredskap som brukes mest til å dele opp kjøtt som er vanskelig å skjære opp med kniv. I motsetning til kniven som skal dras fram og tilbake på kjøttstykket, skal kjøttøksa svinges gjennom luften for å få slagkraft. En god kjøttøks skal være tung nok til å kunne kutte gjennom bein og frossent kjøtt.
.bw

**.bw** er Botswanas nasjonale toppnivådomene (ccTLD) for Internett. Det administreres av  University of Botswana.

## Registrering
Det ser ikke ut til at det finnes noe offisielt registernettsted eller noe informasjon online om hvordan en kan registrere domener i dette TLDet, men noen ISPer i Botswana tilbyr denne tjenesten, og det gjøres ved å fylle ut et skjema som sendes inn per brev.

De fleste nåværende registreringer er på tredje nivå under subdomener på andre nivå, så som **co.bw** og **org.bw**, men noen registreringer direkte på andre nivå finnes også.

## Se også
* Domenenavn
* Landskoder (internett)
* Toppnivådomene

## Eksterne lenker
* 
*  IANA .bw whois informasjon 
*  Registreringsskjema for .bw domenet
TVN

**TVN** kan vise til:

* ToppVolley Norge, idrettslinje utelukkende for volleyball ved Sauda videregående skole i Suldal
* TVN, en chilensk statseid TV-kanal.
* TVNorge, tidligere forkortet *TVN*, en norsk privateid TV-kanal.
* tvN, en sydkoreansk kabel-tv-kanal.
Stavanger stadion

**Stavanger stadion** er et idrettsstadion i Stavanger. Anlegget, som er lokalisert på Eiganes, var inntil 2003 Viking FKs hjemmestadion. Etter at klubben flyttet derfra har stadionet blitt pusset opp og brukes i dag til forskjellige aktiviteter, som for eksempel friidrett. Antall sitteplasser på hovedtribunen i dag er på 537. Anlegget kan også brukes til konserter, blant annet har Elton John gjestet stadionet.

## Historie
Stavanger stadion ble åpnet 13. august 1917. Åpningskampen ble spilt mellom Brodd og Frem, Bergen. Stavanger stadion var den første moderne gressbane som ble bygget i Norge. I 1917 ble cupfinalen mellom Sarpsborg og Brann spilt på Stavanger stadion. Dette var den første cupfinale som spilt på gress.

Allerede i 1940 forelå det planer om en ombygging av Stavanger stadion, men på grunn av krigen ble ikke disse planene iverksatt. I 1946 ble planene vedtatt på nytt. Første byggetrinn var Vestbanen, som stod ferdig i 1949. Denne banen skulle i hovedsak benyttes til trening, men ble også benyttet til kamper mens stadion ble ombygget med nye betongtribuner. Da nye Stavanger stadion stod ferdig i august 1955, var den snudd 90 grader i forhold til den gamle, og den nye tribunen hadde en kapasitet på 10&nbsp;000 tilskuere.

Etter at Viking kvalifiserte seg for europacupspill ved å bli nr. 3 i serien i 1971, ble det satt fart på planene om å bygge flomlysanlegg på Stavanger stadion. 13. september 1972 ble flomlysanlegget innviet da Viking møtte islandske IBV i UEFA-cupens 1. runde. Mot slutten av 1970-årene ble tribuneanlegget utbygget med 5&nbsp;555 overbygde sitteplasser. Den 1. november 2003 spilte Viking sin siste seriekamp på Stavanger stadion.

I januar 2010 ble de 47 meter høye lysmastene skiftet ut med 37 meter høye master. Samtidig ble også lysarmaturene byttet ut. De nye bruker bare halvparten så my strøm som de gamle. Hver mast har en effekt på 18&nbsp;kW.

## Landskamper
Det ble totalt spilt ni A-landskamper på Stavanger stadion. I 1955 ble det for første gang spilt landskamp på Stavanger stadion. Norge møtte  i ungdomslandskamp, og Finland vant 4&ndash;1. I 1966 ble det for første gang spilt  på Stavanger stadion. Også denne gang var Finland motstander, og resultatet ble 1&ndash;1. Den 21. juli 1971 spilte Norge mot , en privatlandskamp som Norge vant 2-1 etter mål av Olav Nilsen og Ola Dybwad-Olsen. Den siste ble spilt 22. august 1990 mot  og endte 1-2. Dette var den første A-landskampen Norge tapte på Stavanger stadion.

## Publikumsrekord
Den offisielle publikumsrekorden på Stavanger stadion er 18&nbsp;892 fra semifinalen mellom Viking og Odd 4. oktober 1959. Viking vant 4&ndash;0, og senere slo de Sandefjord i cupfinalen. Det blir hevdet at 20&nbsp;000 så semifinalen mellom Viking og Mjøndalen i 1947, men dette tallet er nok høyst uoffisielt.

## Referanser


## Kilder
* Arild I. Olsson og Ole J. Askeland: *Drømmen om de mørkeblå*, 1999 (ISBN 82-990832-6-5)
* Kaare Lindboe (red): *Rogaland Fotballkrets 75 år*, 1986 (ISBN 82-991390-0-7)

## Eksterne lenker
* Om Stavanger stadion på Stadionsiden.com
Flip Your Wig

***Flip Your Wig*** er et musikkalbum av rockebandet Hüsker Dü, sluppet ut i 1985 på SST Records.

## Bakgrunn
Med hver nye utgivelse bandet slapp ut utviklet sounden seg til å bli mer raffinert, og når dette albumet ble sluppet ut satt bandet med en kontrakt på Warner Bros. Bandet følte imidlertid de skyldte SST Records et album så de gav rettighetene til de. Albumet fikk generelt høye karakterer, selv om produksjonen og musikken var mer melodisk enn deres tidligere utgivelser. Dette reagerte fansen forskjellig på, og albumet har ikke fått den samme klassikker-statusen i ettertid som *[[New Day Rising]]* og *[[Zen Arcade]]*. Tittelsporet og «Keep Hanging on» ble raskt livefavoritter blant fansen, mens «Makes No Sense At All» ble gitt ut som singel og fikk egen musikkvideo. Bob Mould framførte denne låten ofte live under hans solokarriere på 1990-tallet. Albumet inkluderer to instrumentaler.

«Makes No Sense At All» ble sluppet ut som singel fra albumet, sammen med «Love Is All Around» (kjenningsmelodien fra Mary Tyler Moore Show) på b-siden. «Makes No Sense At All» videoen som ble laget inkluderer begge låtene.

*Flip Your Wig* har som resten av bandets katalog på SST Records ikke blitt remasteret.

## Sporliste
#«Flip Your Wig» (Bob Mould) – 2:33
#«Every Everything» (Grant Hart) – 1:56
#«Makes No Sense At All» (Mould) – 2:43
#«Hate Paper Doll» (Mould) – 1:52
#«Green Eyes» (Hart) – 2:58
#«Divide and Conquer» (Mould) – 3:42
#«Games» (Mould) – 4:06
#«Find Me» (Mould) – 4:05
#«The Baby Song» (Hart) – 0:46
#«Flexible Flyer» (Hart) – 3:01
#«Private Plane» (Mould) – 3:17
#«Keep Hanging on» (Hart) – 3:15
#«The Wit and the Wisdom» (Mould) – 3:41
#«Don't Know Yet» (Mould) – 2:14

## Personell
*Bob Mould – gitar, bass, piano, vokal, perkusjon
*Greg Norton – bass
*Grant Hart – trommer, vokal, vibrafon, perkusjon

## Eksterne lenker
*
Threepence

**Threepence**, uttalt **thruppence** (og **thre-pence** i nord), var en myntbenevnelse som ble brukt av ulike domsmyndigheter i England, Skottland, Irland og Wales, frem til desimaliseringen av Britisk pund og Irsk pund.

Før desimaliseringen brakte inn den nye pennyen som også førte med seg kunstige uttalelser, ble summen av tre pence vanligvis uttalt «thripp'nce», «thrupp'nce» eller «threpp'nce». Mynten i seg selv ble kalt for «thripp'ny bit» (eller «thrupp'ny bit», o.l.).

## Tidlig threepence-mynter
Threepence mynten ble først introdusert som en engelsk mynt under *fine silver* myntpregingen av kong Edward VI, og den var en del av et nytt sett med valutabenevnelser. Selv om mynten var lett å ha med å gjøre i forhold til det gamle sterlingsystemet (verdt en fjerdedel av en shilling), ble aldri threepencen like populær som groatmynten (fire pence) henholdsvis på grunn av at threepencen ikke ble preget under de neste to herskerne.

Edward VIs threepence-mynter ble produsert på London og York myntverksted. Fremsiden viste et kongeportrett som ikke var i profil, en rose til venstre og valørnummeret III  til høyre og omringet av frasen EDWARD VI D G ANG FRA Z HIB REX. Baksiden viser et langt kors som er over det kongelige segl, og er omringet av frasen POSUI DEUM ADIUTOREM MEUM fra London Mint *I have made God my helper* eller CIVITAS EBORACI for York Mint.

Elisabeth I (1558-1603) produserte threepence mynter under sin tredje myntpreging (1561-1577). De fleste myntene som ble preget i 1561 var 21 mm i diameter, mens det senere ble redusert til 19 mm. Det som viste myntens verdi var rosen bak portrettet av dronningen på fremsiden og datoen på baksiden. Fremsidens portrett er en kronet byste som avbilder dronningen når hun ser mot venstre. Portrettet er omringet av frasen POSUI DEU ADIUTOREM MEU. Dato brukt for de minste myntene er 1561-1577. Threepence mynter fra den fjerde perioden med myntprodusksjon (1578-1582) er nesten identiske med de tidligere myntene., utenom at sølvinnholdet var lavere. Det fantes også noen få mynter fra denne perioden som ble produsert av maskiner i stedet for manuelt med hammer, men disse hadde samme design som de andre.

Under Jakob IIs styre ble threepence mynten tatt ut av sirkulasjon og produksjon, mens under Karl I ble mynten ikke produsert av London Tower myntverksted, men ble produsert av ulike lokale provinsielle myntverk. Mynten ble i denne tiden identifisert av romertallet III bak portrettet av kongens hode på fremsiden.

## Reintroduksjon av mynten
De fleste vanlige threepence-myntene ble produsert i Aberystwyth myntverksted under Karl I styre mellom 1638 og 1642. Disse myntene hadde en byste av kongen seende mot venstre som motiv med romertallet III til venstre for han og en fjær til høyre. Baksiden viste kongevåpenet på et skjold med fjær over og billedteksten CHRISTO AUSPICE REGNO, som kan oversettes: «Jeg regjerer under råd fra Kristus».

Mellom 1644 og 1646 ble mynten produsert i Oxford myntverksted med pregestempelet fra Aberystwyth brukt på den ene siden mens den andre siden viste oxforderklæringen.
Mono (lydteknikk)

**Mono** er en kortform for **monofoni** som i lydteknisk sammenheng betyr at kun ett signal går ut av mikseren. Dette i motsetning til stereo som har to utgående signaler og surround som har tre eller flere.

Ved mono hører man samme lyd i alle høyttalere. Det er ikke mulig å få fram noe panorering. 

Frem til LP-platenes inntog var mono det vanligste innspillingsformatet for lyd, og de første LP-platene kom kun i mono. I 1957 kom de første stereo-LP-ene i vanlig salg.

## Se også
* Monofoni
* Stereofoni

* Surround-lyd
King Arthur

***King Arthur*** er en britisk-amerikansk film om Kong Arthur fra 2004. Filmen ble produsert av Jerry Bruckheimer og regissert av Antoine Fuqua. Clive Owen spiller hovedrollen som Kong Arthur, mens Keira Knightley, Stellan Skarsgård og Ioan Gruffudd har andre sentrale roller.

Filmen ble dårlig mottatt av anmelderne og har bare 31 % på Rotten Tomatoes.

## Handlingen

Det romerske imperiet har hatt herredømmet over Britannia i 500 år. Men når imperiet faller, trekker romerne seg ut av Britannia, og overlater landet og dets befolkning til de blodtørstige sakserne som invaderer nordfra. Arthur (Clive Owen), sønn av en romersk far og en britisk mor, leder en avdeling riddere på vegne av Romerriket. Slitt mellom personlige ambisjoner og pliktfølelse ser Arthur frem til å forlate Britainnia, og vende tilbake til stillheten og stabiliteten i Roma. Men før Arthur og hans riddere av det runde bord – Lancelot (Ioan Gruffudd), Galahad (Hughes Dancy), Bors (Ray Winstone), Tristan (Mads Mikkelsen), Dagonet (Ray Stevenson) og Gawain (Joel Edgerton) – blir løst fra tjenesten får de ett siste oppdrag – å bringe en høytstående romersk familie i sikkerhet bak Hadrians mur, før sakserne med den grusomme Cerdic (Stellan Skarsgård) i spissen får klørne i dem. På sin vei støter de på en ung kvinne som blir torturert for religiøst kjetteri – en tapper og vakker kvinne ved navn Guinevere (Keira Knightley), som forsøker å få Arthur og hans ridderne til å forstå at de er alt som står mellom de innfødte og sakserne som vil slakte dem ned. Mens ridderne eskorterer de adelige og et følge av uskyldige sivile i sikkerhet, må Arthur avgjøre sin egen skjebne – flukt og frihet eller den visse død i kampen mot hæren som stormer mot dem. Og nå når Romerriket er borte trenger Britainnia en leder til å fylle tomrommet – en som ikke bare kan møte den nåværende trusselen, men siden lede øyriket inn i en ny alder. Sammen med sin tidligere fiende Merlin (Stephan Dillane), og med Guinevere ved sin side, må Arthur finne styrken i seg selv for å forandre historiens gang.

## Rollene

Arthur – Clive Owen
Guinevere – Keira Knightley
Cedric – Stellan Skarsgård
Lancelot – Ioan Gruffudd
Galahad – Hugh Dancy
Bors – Ray Winstone
Tristan – Mads Mikkelsen
Dagonet – Ray Stevenson
Gawain – Joel Edgerton
## Referanser


## Eksterne lenker
*
Merina

**Merinaene** er den største etniske gruppen på Madagaskar med en befolkning på omtrent 3 millioner. De snakker gassisk og holder hovedsakelig til rundt Antananarivo-området.

Merinaene stammer fra malayer som kom fra det malayiske arkipelet ved begynnelsen av vår tidsregning.

På lik linje med de fleste andre stammene på Madagaskar, praktiserer malayene en synkretisme av kristendom og animisme.

Mot slutten av det 18. århundre hevdet merinafolket politisk herredømme over mesteparten av øya. I 1895&ndash;96 avskaffet franskmennene merinafolkets kongedømme ved makt.
Risnefjorden

**Risnefjorden** er en fjordarm i ytre del av Sognefjorden i Gulen kommune i Vestland. Fjorden strekker seg omtrent seks kilometer sørover fra fjordåpningen, som ligger mot nord.

Langs østsiden av fjorden ligger , som går til Ytre Oppedal, hvorfra det går ferge over Sognefjorden til Lavik. På vestsiden ligger Fv 1. 

I april 1945 ble skipet «Inger Seks», som var rekvirert av de tyske okkupasjonsstyrkene i Norge, senket av britiske fly mens det lå i Risnefjorden.

## Referanser
Lars Vavik

**Lars Ingebrigt Vavik** (født i 1946) er professor ved Høgskolen Stord/Haugesund. Han tok graden dr. polit. ved Universitetet i Bergen i 2000.

Vavik jobber særlig med spørsmål rundt IKT og læring. Interessen ble vekket etter et forskningsopphold ved Stanford University i California 1982–1983, finansiert av Norges forskningsråd, og han har beskjeftiget seg med spørsmål knyttet til design, utvikling og evaluering av læringsmiljø basert på informasjons- og kommunikasjonsteknologi.

## Eksterne lenker
Skjold Garnison

**Skjold Garnison** var en garnison i Øverbygd i Troms under den kalde krigen og til midten av 2000-tallet. Garnisonen besto av Maukstadmoen leir og Holmen leir som i dag kalles Skjold leir, og i tillegg av Brennfjell leir i Skibotndalen og Helligskogen grensestasjon ved Finlands grense.

Hæravdelingen besto av en infanteribataljon og noen stasjonerte kompanier. Infanteribataljonen hadde to geværkompanier stasjonert på Maukstadmoen sammen med et støttekompani og et stabskompani. Videre var et kløvkompani, som ble avskaffet i 1998 og en motorisert oppklaringseskadron stasjonert i Maukstadmoen leir. I Holmen leir like ved i Øverbygd var et ingeniørkompani stasjonert. Bataljonens tredje geværkompani var forlagt i Brennfjell leir og på grensestasjonen, en oppgave geværkompaniene byttet på.

Garnisonen hadde kaserner til seks kompanier i Maukstadmoen leir i tillegg til de to kompaniene i Holmen leir og i Skibotn. Avdelingen var andre bataljon i Brigaden i Nord-Norge, og brigaden hadde tilsvarende infanteriavdelinger i Setermoen leir (1. bataljon) og i Åsegården (Åsegarden i Harstad (3. bataljon) i tillegg til stabs- og støtteavdelinger på Setermoen.

Avdelingene gjennomførte systematisk forskjellige typer feltøvelser, og soldatene hadde 50-60 netter i bivuakk i løpet av tjenestetida på stedet som var ni måneder. Hver øvelse varte fra to til fem døgn. I tillegg ble det gjennomført to storøvelser (NATO-øvelser) i februar og september som hadde varighet over ei uke. I storøvelsene deltok andre militæravdelinger fra hæren, marinen og flyvåpenet (Luftforsvaret), og også avdelinger fra andre NATO-land.

I løpet av ni måneders tjeneste i Brigaden i Nord-Norge hadde soldatene to langpermisjoner med gratis hjemreise. Overføring til tjeneste i brigaden skjedde etter gjennomført rekruttskole.
Dragon Ball Online

***Dragon Ball Online*** (***DBO***) er et MMORPG (Massively Multiplayer Online Role-Playing Game, eller massiv flerspiller online rollespill) for PC. Spillet er utviklet i Japan og Sør-Korea, og er foreløpig bare utgitt i Sør-Korea. Spillet er basert på universet fra *[[Dragon Ball]]*.

## Eksterne lenker
* Hjemmesiden til Bandai Namco (japansk)
* Website for Bandai of Korea  (koreansk)
* Hjemmesiden til NTL (koreansk)
* Nyheter om spillet (engelsk)
* DragonBallOnline.pl (polsk/engelsk)
Prim (intervall)

**Prim** kan referere til pseudo-intervall dannet av en tone og en tone med samme tonehøyde. For eksempel C-C til forskjell fra sekund (intervall), C-D. I musikk er intervallen *ren prim* lik null halvtoner, det vil si to toner i forholdet 1:1. En tone og dens prim har samme høyde, men skilles fordi de kommer fra ulike kilder fordi de kan ha ulik klangfarge som eksempel ulike musikkinstrument eller menneskestemmer. Stemmer med ulik klangfarge har lydbølger med forskjellig bølgeform. Disse bølgeformene har den samme grunnfrekvensen, men har ulik amplitude i overtonene. Prim regnes for å være den mest stabile og harmoniske intervallen, og regnes derfor blant de rene intervallene sammen med oktav, kvart og kvint. Prim er også den enkleste intervallet å stemme etter. En prim forkortes P1.

Tonene i en prim har samme høyde men kan ha ulik klang, fordi de kommer fra forskjellige instrumenter eller menneskestemmer.
Ringerike Grand Prix 2007

**Ringerike Grand Prix 2007** var den 32. utgaven av Ringerike Grand Prix, og ble arrangert 30. mai – 3. juni 2007.

Rittet ble vunnet av supertalentet Edvald Boasson Hagen fra Team Maxbo Bianchi, som i tillegg til sammenlagtseieren også vant undgomskonkurransen, fire av de fem etappene og tok tredjeplassen i poengkonkurransen. Med sine fire etappeseire satte Boasson Hagen ny rekord i Ringeriket GP.

## Etapper
### 1. etappe: Beitostølen-Beitostølen, 157,2 km
30-05-2007

### 2. etappe: Fagernes-Vik i Hole, 185,5 km
31-05-2007

### 3. etappe: Hønefoss–Kleivstua, 148,2 km
01-06-2007

### 4. etappe: Hønefoss–Hønefoss, 160,6 km
02-06-2007

### 5. etappe: Hønefoss–Hønefoss, 160,6 km
03-06-2007

## Sammenlagt

## Poengkonkurransen

## Klatrekonkurransen

## Ungdomskonkurransen

## Lagkonkurransen
Saltfjorden

**Saltfjorden** (pitesamisk: *Sálltovuodna* eller *Sálltosievva*, lulesamisk: *Sáltovuodna*) er en bred fjord som strekker seg fra Fleinvær vest til Hopen i øst i Bodø og Gildeskål kommuner. I nord er fjorden avgrenset av Bliksvær – Bodølandet, i sør Nordarnøya – Straumøya – Knaplundsøya. Bodø by ligger rett på nordsiden av fjorden.

Skrivemåten Saltenfjorden brukes også og er godkjent, men ikke anbefalt av Statens kartverk.

## Beskrivelse
I Store norske leksikon er den egentlige Saltfjorden beskrevet til å gå fra Fleinvær til Saltstraumen og Godøystraumen, med en lengde av 40&nbsp;km. Men at fjorden fortsetter innover i Skjerstadfjorden via Saltstraumen med sidearmene Misværfjorden og Saltdalsfjorden helt inn til Rognan. Samlet blir da fjordsystemets lengde fra Fleinvær til Rognan hele 80&nbsp;km langt. Imidlertid har Farvannsbeskrivelsen «Den norske los» den beskrivelsen som er gitt i ingressen, altså at fjorden strekker seg fra Fleinvær til Hopen. Med denne beskrivelsen er lengden av fjorden også cirka 40&nbsp;km, med en bredde på rundt 4&nbsp;km mellom Straumøya og Bodøhalvøya. Mot sør er Fleinværfjorden og Beiarkjeften, og i nord Landegodefjorden fjordarmer.

Største dybde ytterst i Saltfjorden er 500 meter, mens dybden nord for Straumøya varierer mellom 200 og 375 meter midtfjords.

I farvannsbeskrivelsen står det videre at fjorden er meget værhard, samt at strømmen er sterk. Strømmen går som regel østover langs Straumøya og vestover på nordsiden av fjorden.

Foruten Bodø er det også en større kai ved asfaltverket i Vikan. Dessuten er det en god havn i Seivågen på Straumøya og i Valosen på nordsiden av fjorden.

Det er flere båtruter som krysser fjorden, disse har Bodø havn som utgangspunkt. Den ytre del av fjorden har mange øyer og holmer, der det største fyret som markerer leden er Tennholmen fyr.

Saltfjorden har forurensning av kadmium, uten at noen punktkilde er identifisert. Taskekrabbe fanget i et stort område nord for fjorden bør ikke spises.

## Referanser
Paranoid (andre betydninger)

**Paranoid** kan ha flere betydninger:
* Paranoia, betegnelse på en forstyrret tankegang hvor oppfattelsen av omgivelsene ikke samsvarer med realitetene.
* Paranoid (album), et album utgitt av Black Sabbath i 1970
** Paranoid (sang), en sang fra det samme albumet
* *«Paranoid Android»*, en sang av Radiohead
Jernskjegge

**Jernskjegge** (*Járnskeggi*), (død 997), egentlig **Skjegge Asbjørnson** (**Skeggi Ásbjarnarson**), var en trøndersk stormann, og ifølge Sagaen om Olav Tryggvason var han en av kong Olav Tryggvasons motstandere, som var lederen for de hedenske bøndene i Trøndelag. 

Skjegge skal ha deltatt i slaget ved Hjørungavåg i 986. Jarlesønnen Svein Håkonsson skal, sammen med Skjegge og Ragnvald fra Ervik på Stad ha kommandert en flåte på 60 skip på Håkon jarls side i kampen mot jomsvikingene.

Han skal ha bodd på Opphaug i Ørland. Skjegge var den første som talte mot kong Olav da de møttes på Frostatinget, og det var han som mest fikk bøndene til å sette seg mot kristendommen. Jernskjegge ble drept av kongsmennene utenfor hoveddøren til hovet på Mære i 997. Etter at han var drept, ble liket hans ifølge sagaen ført ut på Ørlandet, hvor han visstnok skal ligge i *Skjeggehaugen* ved Austråttborgen. Det er i dag flere hauger ved Austrått som kalles *Skjeggehaugen*.

Skjegges datter Gudrun giftet seg med kong Olav som et ledd i et forlik mellom kongen og Skjegges slektninger, men etter at hun dro fram en kniv på bryllupsnatten ble hun sendt bort fra kongen.

Skjegges søster Ålov Asbjørnsdatter var gift med Klypp herse, drapsmannen til Sigurd Sleva.

## Referanser
Marseille Provence lufthavn

**Marseille Provence lufthavn** (IATA: **MRS**, ICAO: **LFML**) er en flyplass i kommunen Marignane i departementet Bouches-du-Rhône (så flyplassen blir ofte kalt «Marignane»). Den ligger 27 km nordvest for Marseille,

Flyplassen har to hovedterminaler, en innenriks og en utenlands terminal. Disse ligger i gangavstand fra hverandre. Flyplassen er Frankrikes 3. største etter antall passasjerer og nr. 2 etter antall tonn frakt. I 2005 hadde flyplassen 5,859,480 passasjerer og i 2006 6,155,654 passasjerer.

I september 2006 åpnet flyplassens lavpris-terminal MP2.

## Ruter og selskaper
### Terminal 1
* Aer Lingus (Dublin)
* Aigle Azur (Alger, Annaba, Bejaia, Biskra, Chlef, Constantine, Ghardaia, Oran, Setif, Tamanrasset, Tlemcen)
* Air Algérie (Alger, Annaba, Batna, Bejaia, Chlef, Constantine, Oran, Setif, Tlemcen)
* Air Austral (Saint-Denis la Réunion)
* Air Comores International (Moroni)
* Air France (Alger, Tunis)
* Air Ivoire (Abidjan)
* Air Madagascar (Antananarivo)
* Air Malta (Malta)
* Air Senegal International (Dakar)
* Air Transat (Montréal-Trudeau)
* Armavia (Yerevan)
* Atlas Blue (Fez, Marrakech)
* British Airways (London-Gatwick)
* Brussels Airlines (Brussel)
* Corsairfly (Saint-Denis la Réunion)
* Czech Airlines (Barcelona, Praha)
* El Al (Tel Aviv)
* Flybaboo (Geneva)
* Iberia
** Iberia flys av Air Nostrum (Madrid)
* Lufthansa (Frankfurt)
** Lufthansa Regional flys av Lufthansa CityLine (Munich, Stuttgart)
** Lufthansa Regional flys av Eurowings (Düsseldorf, Frankfurt)
* Portugália (Lisbon, Porto)
* Royal Air Maroc (Casablanca, Marrakech)
* Syrian Arab Airlines (Damascus)
* Tunisair (Djerba, Monastir, Tunis)
* Yemenia (Sanaa)

### Terminal 2 (mp²)
* bmibaby (Birmingham)
* easyJet (Bristol, London-Gatwick)
* Jet4you (Casablanca)
* MyAir (Venezia)
* Ryanair (Bournemouth, Brussel-Charleroi, Dublin, Eindhoven, Glasgow-Prestwick, Gøteborg-City, London-Stansted, Madrid, Malmö, Porto, Sandefjord, Stockholm-Skavsta)

### Terminal 3
* Air France
** Air France flys av CCM Airlines (Roma-Fiumicino)
* Alitalia
** Alitalia flys av Alitalia Express (Milano-Malpensa)
* CCM Airlines (Ajaccio, Bastia, Calvi, Figari)
* KLM
** KLM flys av KLM Cityhopper (Amsterdam)

### Terminal 4
* Air France (Lyon, Paris-Charles de Gaulle, Paris-Orly)
** Air France flys av Brit Air (Brest, Nantes, Rennes)
** Air France flys av Régional (Bordeaux, Clermont-Ferrand, Lille, Strasbourg, Toulouse)
* Twin Jet (Basel/Mulhouse, Metz-Nancy)

## Referanser


## Eksterne lenker
* 
* 
*
Tryggve Olavsson

:*Se her for* Tryggve Olavsson d.y.
**Tryggve Olavsson** (født mellom 925-935, død 963) var sønn av Olav Geirstadalv Haraldsson og far til Olav Tryggvason, norsk konge 995-1000. Han var en lokal stormann på Østlandet.

Håkon Adalsteinsfostre var konge på Vestlandet etter Eirik Blodøks. I Trøndelag var han nok anerkjent som øverste herre, men her rådde først og fremst Sigurd Håkonsson Ladejarl. Noen reell innflytelse på Østlandet hadde han neppe. 

Ågrip forteller at Tryggve bodde på Ranrike. Forfatteren av Historia Norvegiæ skriver at han ble oppfostret på Romerike. Forfatteren av Fagrskinna har ingen opplysninger om hvor han bodde. Snorre forteller at kong Håkon lot brorsønnene Tryggve Olavsson og Gudrød Bjørnsson sitte med styret i Viken. I realiteten var dette dansk område på denne tiden, og det er lite trolig at Snorres beretning har noe for seg. Snorre forteller at da det i 952 brøt ut krig mot Danmark, var Tryggve i vesterviking i Irland og Skottland. Han kom hjem samme vinter og fikk da overdratt kongedømmet i Viken med plikt til å forsvare landet mot ufred. Deretter hersket han ifølge Snorre uavhengig i Viken. Men han rådet også i Østfold og på Raumarike. Eirikssønnene angrep ham, men måtte vike. Etter Håkons død i 961 hersket han fremdeles i Viken. I Vestfold hersket hans unge søskenbarn, Gudrød Bjørnsson, men Tryggve var overkonge og den som styrte. I 962 inngikk han forbund med Håkon jarl, og Snorre beretter han han deltok i Håkon jarls konspirasjon mot Eirikssønnene sammen Gudrød Bjørnsson og Dale-Gudbrand.

Snorre beretter videre at Tryggve skal ha blitt drept øst for Sotenäs ved Veggir i Båhuslen i et bakhold av Gudrød Eiriksson, bror til kong Harald Gråfell

Trygve var gift med Astrid Eiriksdatter, som ifølge sagaen var datter av Eirik Bjodaskalle på Obrestad.

## Noter og referanser
Obrestad

**Obrestad** er et område og en gård i Hå kommune på Jæren i Rogaland. Gården ligger ut mot Nordsjøen. Obrestad er også et norsk etternavn og stedsnavn. 

Det ble opprettet en redningsstasjon for sjøfarende på Obrestad i 1854. Den var i drift til 1977.

## Historie
Stormannen Eirik Bjodaskalle, som levde i årene rundt 950, skal ha hatt sin storgård her på Obrestad. Eirik Bjodaskalle var far til Astrid Eiriksdatter, mor til kong Olav Tryggvason. Snorre Sturlason skriver om dette i Olav Tryggvasons saga i *[[Heimskringla]]*. Det var her Astrid og Olav måtte søke tilflukt før de dro østover.

Under den andre verdenskrigens «englandsfart», flyktet nordmenn blant annet via Obrestad. 5. september 1941 for en båt med flyktninger, og en annen fòr tre dager seinere. Planleggingen av en seinere flukt ble avslørt, og tjue menn ble arrestert for å ha planlagt å flykte eller for å ha deltatt i forberedelsene. Flere av disse ble dømt og henrettet.

## Kjente personer med etternavnet Obrestad
* Annette Obrestad, pokerspiller
* Tor Obrestad, norsk forfatter.

## Se også
* Obrestad fyr, stod ferdig i 1873.
* Obrestad havn, bygget fra 1874. Et fredet havneanlegg.
* Hå gamle prestegard, fra 1637.

## Referanser


## Eksterne lenker
* Zoombart kart over Obrestad gard
Kongeøya

**Kongeøya**, også **Kongøya**, er en holme i Randsfjorden utenfor Eidsand i Gran kommune. Areal ca. seks dekar. Etter lokal tradisjon regnes dette som Olav Tryggvasons fødested i  963. Den 9. september i 2000 ( år etter hans død) ble det satt opp en bauta på øya. Kongsøya var i tidligere tider kjent for festlige sammenkomster og i tiden med dampbåter på fjorden la disse til med passasjerer. Øya er uten bosetning.

## Referanser
Thomas Goodrich

**Thomas Goodrich** eller Goodricke (født 1494 sannsynligvis i East Kirkby i Lincolnshire, død 10. mai 1554) var en engelsk biskop og statsmann. 

## Liv og virke
Han var sønn av Edward Goodrich  fra East Kirkby i Lincolnshire. Goodrich ble utdannet ved Corpus Christi College i Cambridge, og ble etterpå tilknyttet Jesus College ved samme universitet. 

### Karriere
Han var blant teologene som ble konsultert i forbindelse med Henrik VIIIs ekteskap med Katarina av Aragón. Dette bidro til at han omkring 1530 ble kongelig kapellan. 

I 1534 ble han biskop av Ely. Han var positiv til reformasjonen, og ble den første anglikanske biskopen der, og sørget for at klosteret ved katedralen ble oppløst. I 1537 bidro han til å skrive *[[Institution of a Christian Man]]*, og han oversatte Johannesevangeliet til engelsk. 

Da Edvard VI tiltrådte i 1547 ble Goodrich tatt inn i Det kongelige råd. Han hadde en sterk tilstedeværelse i offentlige affærer under Edvard, og Burnet omtalte han som «en travel sekulært innstilt mann». Han var motstander av de mest ekstreme på begge sider av det religiøse spekteret. 

Goodrich var med på å sette sammen *Edvard VIs første bønnebok*. Han var også delaktig i rettssaken mot biskop Stephen Gardiner. I januar 1551 etterfulgte han Richard Rich som rikskansler, et embete han beholdt i de ni dagene Lady Jane Grey styrte landet. Da Maria I tiltrådte ble han forsont med henne, og gikk tilbake til katolisismen. Han ble fratatt embetet som rikskansler, men fikk fortsette som biskop. 

## Referanser
Eirik Bjodaskalle

**Eirik Bjodaskalle** var ifølge sagaen en stormann på Jæren. Han bodde ifølge sagaen på *Oprekstad*, som muligens kan være identisk med gården Obrestad i Hå i det 10. århundre, og han levde i hvert fall i år 963. Eiriks far var Viking-Kåre. Han var morfaren til kong Olav Tryggvason. To barn er omtalt i sagalitteraturen:
*Astrid Eiriksdatter, mor til Olav Tryggvason.
*Sigurd Eiriksson, stormann som var i kong Vladimir Is tjeneste i Gardarike.

Da Astrids mann Tryggve Olavsson ble drept rundt 963, flyktet hun med sin lille sønn Olav til sin far. Dronning Gunhild og Gunhildssønnene fulgte etter henne til Oprekstad, men Eirik klarte å få datteren og barnebarnet i sikkerhet. Astrid og Olav flyktet til Sverige og oppholdt seg der i flere år. På veien videre til Astrids bror i det nåværende Russland ble skipet deres på vei over Østersjøen bordet av sjørøvere, og både Astrid og den vesle sønnen ble solgt som treller.

## Referanser


## Kilder
* , Olav tryggvasons saga og Olav den helliges saga, avsnitt 69.
Valdemar

**Valdemar** kan referere til:

* Valdemar, et mannsnavn
* Vladimir I (ca. 956–1015), storfyrste av Kyiv
Wendland

**Wendland** (*Hannoversches Wendland*) er en region i Niedersachsen i dagens Tyskland, sør for elva Elben.

## Vendland

*Vendland* var i vikingtiden og middelalderen en betegnelse på Østersjøkysten som var bebodd av det vestslaviske folket venderne. I dag er dette landområdet en del av Tyskland og Polen, og tilsvarer grovt sett den historiske regionen Pommern.
Saksland

**Saksland** eller **Saxland** (saksernes land) var i vikingtiden navnet på områdene nord i dagens Tyskland, fra Nordsjø og sørover. På kart over situasjonen i vikingtiden er ikke området klart avgrenset. Saksland er i anmerket nord i Tyskland ved elvene Oder og Elbe. Det heter i historien om kong Godfred i forbindelse med krig mot Karl den store at Godfred i år 808 beordret oppført en voll på grensen mot Saksland. Danevirke ble oppført på resten av denne vollen.

Saksland nevnes blant annet i fornaldersagaen Hervors saga. Den mytiske goterkongen Heidrek Höfundsson ankom Saksland under et herjingstokt. Her ble han mottatt av saksernes konge og under et gilde fridde han til kongens datter Olov (*Oluf*).

## Se også

* Gamle Sachsen

## Referanser
Corratec

**Corratec** er en sykkelfabrik i Raubling, Landkreis Rosenheim i Oberbayern i Tyskland. 

## Historie
Konrad Irlbacher startet i 1970 en skifabrikk IKO Sportartikel GmbH i Rosenheim, men måtte innstille produksjonen. Sønnen med samme navn, overtok deretter driften av den gjenværende sportsforretningen. Irlbacher den yngre, fikk deretter i 1988 ideen om sykkelproduksjon. Sykkelmerket skulle egentlig hete *Corrado* som er italiensk for Konrad, men dette var allerede tatt av Volkswagen. Navnet ble derfor endret til *Corratec*. 

I de første årene utviklet Corratec sykkelutstyr, alt fra hjul til kranker. I 1990 startet de også med å produsere dekk.
Bruno Risi ble verdensmester i terrengsykkel på nettopp en Corratecsykkel i 1994.

I 1996 tok Corratec egenpatent på sine superlette pedaler. I 2001 lanserte de og patenterte de sitt nye rammekonsept som de kalte *Airtech*. Det har vært flere VM og World Cup seirer på Corratecsykler opp gjennom årene.

Produksjonen av sykler foregår i Rosenheim i Tyskland der produksjonen er alt ifra racere til hybridsykler. 

## Referanser
Lue

En **lue**, også kalt **hue**, er et hodeplagg av mykt materiale som, til forskjell fra hatt, er uten brem, men kan ha skygge. Luer finnes i en mengde varianter for barn og voksne, kvinner og menn, både historiske, seremonielle og moderne. Før ble luer særlig brukt som varmende og beskyttende plagg av arbeidsfolk, syke, kvinner og barn, hvilket gjorde at den hadde lavere status enn hatten.

## Luetyper
Det har vært mange slags luer som har hatt egne navn gjennom historien. Samme luetype kan også ha hatt ulike navn. Lista viser lueliknende hodeplagg og hatter fra forskjellige tider og kulturer:



Fil:Gunnar Sonsteby.jpg|Den norske krigsveteranen Gunnar Sønsteby 2003 iført studenterlue, forløper for russelua. Både akademiske hodeplagg og skyggeluer fins i mange varianter, deriblant som doktorhatter og capser, sikspenser og høyluer.
File:Casamento judeu1.jpg|Amerikanske jøder 2007 med hvite kippaer eller jødekalotter på issen.
File:Eugène Delacroix - La liberté guidant le peuple, detail1.jpg|Franske Marianne med rød frygisk lue som «frihetslue». Utsnitt fra Eugène Delacroix' berømte *[[Friheten leder folket]]* (1830).



## Moderne luer
Enkle strikkeluer finnes i dag i med forskjellige farger og merker, snitt og materialer. Mens luer tidligere nesten utelukkende var uteplagg, kan de i dag også bæres som moteplagg innendørs. Markedsføringen av luer av merker som DC, Burton og Volcom retter seg først og fremst mot det store markedet for ungdomsmoter, særlig snowboard- og hiphop-miljøer. Andre populære luemerker i Norge er Kari Traa, Dæhlie, Ulvang, Helly Hansen og andre. De siste årene har topplue med ball fått sin renessanse. De store utvalget er beregnet på både kvinner og menn, voksne og barn. Priser på nye luer varierier fra under 100 kroner til 300.

## Se også
* Hatt
* Hodeplagg
## Eksterne lenker
*
DC Talk

**DC Talk** er en kristen popgruppe som ble startet i 1987 av Toby McKeehan, Michael Tait og Kevin Max. 

Gruppa, først kalt for «DC Talk» og senere stilisert med små bokstaver som «dc talk», ble dannet på slutten av 1980-tallet i Lynchburg i Virginia av Toby McKeehan, Kevin Max Smith, og Michael Tait. De begynte som en hiphop-gruppe, men fra midten av 1990-tallet endret de sin musikalske stil til en mer tradisjonell pop-rock-stil. Endringen førte til at de fikk både kritisk og kommersiell suksess i både den kristne musikk-industrien foruten i det generelle markedet. 

I 2000 ble gruppa satt på et sidespor mens medlemmene forfulgte deres individuelle solokarrierer.
## Eksterne lenker
* 
*
Gata Kamsky

**Gata Rustemovich Kamsky** (født 2. juni 1974) er en sovjetiskfødt amerikansk stormester i sjakk. Han var på et tidspunkt nummer tre på FIDEs ratingliste, men han spilte nesten ingen offisielle partier mellom 1997 og 2004. Per august 2015 har han en offisiell FIDE-rating på 2669.

## Tidlig karriere
Kamsky er en tatar, født i Sibir. Han vant sovjetmesterskapet for spillere under 20 år to ganger. I 1989 flyttet han til USA sammen med sin far. 

Han fikk stormestertittelen i 1990, og året etter vant han det amerikanske mesterskapet. I 1993-1995 spilte han seg frem til VM-match mot Anatolij Karpov. Kampen skulle gå over 20 partier, men endte 10,5&ndash;7,5 i Karpovs favør. 

Etter tapet mot Karpov, la Kamsky vekk sjakkbrikkene, og studerte først medisin en kort periode, deretter juss.

## Comeback som sjakkspiller (fra 2004)
Kamsky holdt seg borte fra turneringssjakk til juni 2004, da han deltok i New York Masters, og endte på delt førsteplass. I april 2005 var han rangert som nummer 19 på FIDEs ELO-liste. Han deltok i flere internasjonale turneringer med gode resultater, og ledet det amerikanske laget til bronsemedalje under Sjakk-OL 2006 i Torino. 

I 2005 deltok Kamsky i FIDEs verdenscupturnering i Khantij-Mansijsk, og kvalifiserte seg til kandidatturneringen til VM-turneringen i sjakk 2007. I mai 2007 vant han første runde mot franskmannen Étienne Bacrot (3,5-0,5).

## Referanser


## Eksterne lenker
*
Jekketralle

En **jekketralle** er en tralle med styrehjul, hydraulisk jekk og gaffel med boggihjul som blir brukt som lastbærer til å løfte paller og flytte dem med manuell kraft over kortere avstander. Pallene som løftes og transporteres, kan veie opptil flere tonn. Løfteevnen er som regel spesifisert på selve trallen. Jekketraller fås i mange forskjellige farger, gjerne oransje, gul eller rød.

Pallejekker har som regel styrehjul fremme, mens hver gaffel er som regel kofigurert med enten et enkelthjul eller to boggihjul.

En jekketralle må ikke forveksles med en snile.

## Se også
* Jekk